สวัสดีค่ะ รบกวนสอบถามค่ะ ช่วงรอการผ่าตัดเนื้องอกและซีสต์รังไข่ด้านขวา มีอาการเจ็บหน้าอกขวาจี๊ดๆ บริเวณใต้หัวนมด้านขวาค่ะ เป็นๆหายๆ เป็นบางเวลาค่ะ บางเวลาเปลี่ยนมาเป็นที่ข้างซ้าย ไม่แน่ใจว่าเกิดจากอะไรคะ หาแล้วเบื้องต้นคลำไม่พบก้อนเนื้อค่ะ เลยนัดเมมโมแกรมและอัลตราซาวด์หลังจากนี้หนึ่งอาทิตย์ค่ะ ไม่แน่ใจว่ามันนานไปไหมคะ ลองบีบหัวนมข้างขวาดูแล้วมีน้ำออกเป็นจุดเล็กๆสีเหลือง ส่วนข้างซ้ายลองบีบดูมีน้ำใสๆ ค่ะ กังวลมากว่าจะเสี่ยงเป็นโรคร้ายไหมค่ะ ชวงนี้ได้ให้ Ferli-6 เพื่อบำรุงเลือดก่อนการผ่าตัด เพราะมีโรคประจำตัวคือ ไฮเปอร์ไทรอยด์ค่ะ ในตอนกลางคืนมีอาการเหมือนหนาวสั่น แต่ไม่มีไข้ (ไม่แน่ใจว่าเรียกว่าอาการหนาวสั่นไหม เนื่องจากอยู่ๆก็สั่นเองเหมือนอาการขนลุกแต่ไม่ใช่ขนลุกค่ะ) กังวลใจมากค่ะ รบกวนด้วยค่ะ
สวัสดีค่ะ อาการเจ็บหน้าอกจี๊ดๆตรงบริเวณหัวนม คลำไม่พบก้อนดังกล่าวมานั้น อาจจะเกิดจาก ปวดจากกล้ามเนื้อหรือกระดูกอ่อนที่อกอักเสบจากการใช้งาน มักมีจุดกดเจ็บชัดเจน สัมพันธ์กับท่าทาง หรือเจ็บจากปลายเส้นประสาทอักเสบ มักเป็นเจ็บแบบจี๊ดๆได้มาก หรือถ้ากังวลเรื่องสาเหตุเกี่ยวกับมะเร็งเต้านมนั้น ส่วนใหญ่มะเร็งเต้านมมักจะไม่เจ็บยกเว้นว่ามีขนาดใหญ่มากจนกดเบียดบริเวณข้างเคียง หรืออาจจะเจ็บจากการติดเชื้อของเต้านมหรือท่อน้ำนมได้เช่นกันหากเจ็บมาก มีน้ำใสๆไหลผิดปกติทางหัวนมร่วมด้วย อาจนึกถึงการติดเชื้อของท่อน้ำนมหรือเต้านมได้มากเช่นกัน ควรรีบไปพบแพทย์เพื่อตรวจเพิ่มเติม เบื้องต้นไม่ไปบีบหรือคลำบริเวณที่เป็นบ่อยๆ กินยาแก้ปวดเพื่อบรรเทาอาการ ระวังการกระแทกหรือกดทับที่บริเวณดังกล่าว